CORRESPONDANCE DU COMTE DE LEYCESTER, 99 
III. 
Pierre de l’Oyseleur de Villiers au Comte de Leycester. ') 
Sur la maladie du Prince d'Orange après l'attentat de Jaureguy. 
ANVERS, 21 avril 1582. 
Monseigneur. Il y a quatorze iours que j’ escrivé à Vostre 
Honneur, que Monseigneur le Prince avoit quelque commance- 
ment de meilleur estat ?). Depuis il est allé Dieu merci en amen- 
dant, encores que nous n’aions pas tousiours esté hors de doubte, 
à raison des divers accidents qui survenoient, à présent les me- 
decins le tiennent selon le iugement de leur science hors de 
danger, et nous espérons que Dieu, qui a monstré tant de mer- 
veilles en ceste blessure, parfera son oeuvre à sa gloire, à la con- 
solation des siens et au bien de ce pais. Ce que j’ ai pris de 
rechef hardiesse d’escrire à Vostre Honneur, sachant qu’elle recevra 
à plaisir d’entendre la bonne disposition d’un prince, qui lui est 
tant ami, comme j espère qu’en brief lui mesme l’escrira à Vostre 
Honneur *). 
Au reste, Monseigneur, j'ai par la prière de Messieurs de la 
ville d'Anvers recueilli l’entrée de Son Altèze *), laquelle j’ ai 
donné charge à ce porteur de présenter à Vostre Honneur, qui 
pourra en icelle, s’il lui plaist, recognoistre ce qu’elle aura veu 
et par sa présence honoré. Je supplie très humblement Vostre 
Honneur d’excuser ceste mienne hardiesse et me tenir au nombre 
de ses très humbles serviteurs. Je prie Dieu, Monseigneur, tenir 
Vostre Honneur soubs sa saincte protection. D’Anvers, ce 21 
d'avril 1582. 
De Vostre Honneur, 
très humble et très obéissant serviteur, 
VILLIERS. 
1) De sa main, Archives Teyler, I, p. 151. Le célèbre ministre de la Cour 
du Prince d'OrANGE. . 
2) L’attentat eut lieu le 18 mars 1582. 
3) Tl l'écrit de fait au 22 août 1582. 
4) C’est a dire du Duc d’Axzou. Ce sera la grande édition in folio du pamphlet 
anonyme de la collection Muller (Catalogus Tiele n°. 245, cf. Catalogus Knuttel, 
n°. 585). Le privilège de Vimprimeur est daté du 17 avril. l’auteur de ce 
pamphlet est done De Vrzzrers. 
